CHO ร่วมโชว์นวัตกรรม EON-XR ต่อยอดความรู้
CHO ร่วมออกบูธโชว์นวัตกรรมแพลตฟอร์มแห่งการเรียนรู้บนโลกเสมือนจริง เพิ่มศักยภาพการเรียนรู้และการฝึกอบรม มุ่งใช้ AI นำความรู้ทั้งโลกมาสู่ผู้ใช้งาน 
CHO ร่วมออกบูธโชว์นวัตกรรมแพลตฟอร์มแห่งการเรียนรู้บนโลกเสมือนจริง เพิ่มศักยภาพการเรียนรู้และการฝึกอบรม มุ่งใช้ AI นำความรู้ทั้งโลกมาสู่ผู้ใช้งาน
24 ก.พ. 2566

บริษัท ช ทวี จำกัด (มหาชน) หรือ CHO ร่วมออกบูธโชว์นวัตกรรม Platform #EONXR แพลตฟอร์มแห่งการเรียนรู้บนโลกเสมือนจริง สำหรับการเรียนรู้ใน Education on Metaverse ของภาคการศึกษา เพิ่มศักยภาพการเรียนรู้และการฝึกอบรม โดยใช้ AI นำความรู้ทั้งโลกมาสู่ผู้ใช้งาน ครอบคลุมทุกการใช้งานสำหรับสถาบันการศึกษา อุตสาหกรรม ธุรกิจเอกชน
รวมถึงองค์กรภาครัฐ ใช้ AR และ VR สร้างสภาพแวดล้อมในโลกเสมือนจริงแทนที่การเรียนการสอนในงานอบรมสัมมนาผู้นำเมืองอัจฉริยะ และพิธีลงนามบันทึกความร่วมมือ โครงการพัฒนาระบบโครงสร้างพื้นฐานด้านระบบดิจิทัลและการสื่อวารโทรคมนาคมอัจฉริยะในการพัฒนาเมืองอัจฉริยะ (Smart City)
ทั้งนี้ จัดโดย เทศบาลเมืองชุมพร ร่วมกับ บริษัท โทรคมนาคมแห่งชาติ จำกัด (มหาชน) หรือ NT และ สถาบันเทคโนโลยีพระจอมเกล้าเจ้าคุณทหารลาดกระบัง วิทยาเขตชุมพรเขตรอุดมศักดิ์  โดยมี นายวิสาห์ พูลศิริรัตน์ ผู้ว่าราชการจังหวัดชุมพร เป็นประธานเปิดงาน ณ ห้องประชุมโรงแรมมรกต อำเภอเมืองชุมพร จังหวัดชุมพร เมื่อเร็ว ๆ นี้